EkBass/fiwiki-20250220-pages-articles huggingface dataset:
ASRock

ASRock Inc. (;Pinyin: Huáqíng Kējì Gǔfèn Yǒuxiàn Gōngsī) on taiwanilainen emolevyjen, teollisuustietokoneiden ja kotiteatteritietokoneiden (HTPC) valmistaja, joka on perustettu vuonna 2002 ASUSTeK Computer Inc:n tytäryhtiöksi. Yrityksen omistaa nykyään taiwanilainen Pegatron. Edullisen hinnan saavuttamiseksi ASRockin tuotteissa käytettiin yksinkertaisia ja halpoja ratkaisuja, sekä vanhemman mallisia piirisarjoja. ASRockin emolevyissä on ollut myös harvinaisia teknisiä ratkaisuja erikoisiin käyttäjätarpeisiin, kuten AGP- ja PCI-E näytönohjaimien käyttö samalla emolevyllä, sekä mahdollisuus suoritinkannan päivittämiseen lisäkorteilla ja langattoman Wi-Fi- varustelun liittäminen osaksi emolevyjä. Vuonna 2008 ASRock julkaisi omien määritystensä mukaan ensimmäisen high-end-emolevynsä (4Core1600P35-WiFi+ Intel P35-piirisarjalla). Samalla ASRock alkoi käyttää emolevyissään laajasti paremmista emolevyistä tuttuja polymeeri-kondensaattoreita. Emolevyjen ylikellotus-ominaisuuksia, sekä liittimiä ja yleistä varustelua on myös viime aikoina paranneltu. Näiden parannusten myötä ASRockin emolevyt eivät ole enää pelkästään halvimmassa hintaluokassa, vaan myös lähes 300 euron hintaisia huippumalleja on tullut markkinoille. Ominaisuuksinsa nähden ASRock on silti yhä edelleen edullinen merkki verrattuna esimerkiksi tunnetumpien ASUS:in tai MSI:n vastaaviin malleihin. ASRockin mallistossa on maaliskuussa 2009 emolevyjä AMD:n suoritinkannoille: Socket 462, Socket 754, Socket 939, Socket AM2, Socket AM2+ ja Socket AM3. Intelin suoritinkannoista tuettuja ovat: Socket 478, Socket 775, Socket 1366 ja Socket 1155. Emolevyissä käytetään AMD:n, Intelin, Nvidian, SiS:n ja VIA:n -valmistamia piirisarjoja. ==Lähteet== *ASRock:in kotisivut ===Viitteet=== ==Aiheesta muualla== * ASRock:in kotisivut Luokka:Laitteistovalmistajat Luokka:Taiwanilaiset elektroniikkayhtiöt Luokka:Taiwanilaiset pörssiyhtiöt Luokka:Tietotekniikan tuotemerkit
Skyliners Frankfurt

Skyliners Frankfurt on saksalainen koripalloseura. Sponsorointisyistä seura tunnetaan nimellä Fraport Skyliners. == Historia == Skyliners otti Rhöndorfer TV 1912:n paikan Bundesliigasta vuonna 1999, koska Rhöndorfia pidettiin liian pienenä kaupunkina ja mahdottomana paikkana rakentaa kansainvälisen tason seuraa. Näin Skyliners pääsi aloittamaan toimintansa heti korkeimmalta tasolta nimellä. Kun Opel alkoi tukemaan seuraa vuonna 2000, vaihdettiin nimeksi Opel Skyliners. Seura pelasi Euroliigaa kausina 2000–2002. Seuraa valmensi vuosina 2001–2004 suomalais-kanadalainen Gordon Herbert. Vuonna 2004 joukkue myös voitti ainoan Saksan mestaruutensa kun se kaatoi finaalissa GHP Bambergin. Saksan mestaruus oikeutti myös Euroliiga-paikkaan ainoana saksalaisseurana. Vuonna 2005 nimeksi vaihdettiin Deutsche Bank Skyliners. Vuonna 2009 seura teki Deutsche Bankin kanssa sponsorointisopimuksen vuoteen 2011 saakka. Tämän jälkeen seuran pääsponsoriksi ryhtyi Fraport. == Entisiä pelaajia == * Shawn Huff * Jukka Matinen * Mario Kasun * Robin Grey * Nino Garris ==Lähteet== ==Aiheesta muualla== *Virallinen kotisivu *Frankfurt Skyliners BBL:n sivuilla *Skyliners Euroliigan sivuilla Luokka:Saksalaiset koripalloseurat Luokka:Frankfurt am Mainin urheilu Luokka:Vuonna 1999 perustetut urheiluseurat
Savukotingat

Savukotingat (Lipaugus) on kotingojen heimoon kuuluva varpuslintusuku. Savukotingoihin kuuluu BirdLifen mukaan seitsemän lajia. == Savukotingoihin (Lipaugus) kuuluvia lajeja == * Boliviankotinga (Lipaugus uropygialis) * Haavakotinga (Lipaugus streptophorus) * Piiskakotinga (Lipaugus vociferans) * Ruostekotinga (Lipaugus unirufus) * Ruskolakkikotinga (Lipaugus weberi) * Savukotinga (Lipaugus fuscocinereus) * Viirukurkkukotinga (Lipaugus lanioides) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Lipaugus *ZipcodeZoo: Lipaugus Luokka:Kotingat
Sinijuovavälskäri

Sinijuovavälskäri (Ctenochaetus striatus) on koralliriuttojen värikäs kala, jota pidetään joskus meriakvaarioissa. == Koko ja ulkonäkö == Sinijuovavälskäri kasvaa noin 25 cm:n pituiseksi. Sen vartalossa on oliivinvihreällä pohjalla vaakasuuntaisia, aaltoilevia kapeita sinisiä juovia. Päässä on oransseja täpliä. Sillä on tötterömäinen suu, jossa on useissa riveissä harjasmaisia hampaita.Fenner, B. The "Bristle-Tooth" Surgeonfishes, Genus Ctenochaetus Wet Web Media Nuorena kalan väri on kullanruskea, ja tummenee vanhemmiten. Juovien ja pilkkujen suhde vaihtelee kalan alkuperän mukaan.Pet Education == Alkuperä == Sinijuovavälskäri on kotoisin indopasifiselta merialueelta. Se elää yli 30 metrin syvyydessä sekä koralli- että kivipohjaisilla alueilla. Punaisellamerellä elää kanta, jotka poikkeavat muista keltaisten vatsapuolen eviensä osalta.Reefland == Käyttäytyminen == Sinijuovavälskärit voivat elää joko yksin tai suurissakin parvissa, usein yhdessä muiden lajien kanssa. Akvaariossa se saattaa olla aggressiivinen muita välskäreitä kohtaan. == Vesiolot ja ravinto == Sinijuovavälskäri syö kasvispitoista sekaruokaa. Se käyttää erityistä suutaan pehmeän levämassan nyhtämiseen ja imuroimiseen pohjalta ja kivenkoloista. == Lähteet == == Aiheesta muualla == *Meerwasser-lexicon (hyviä kuvia) Luokka:Meriakvaariokalat Luokka:Välskärikalat (heimo)
Fun, Fun, Fun

Fun, Fun, Fun on The Beach Boysin kappale, joka julkaistiin vuonna 1964. Sen ovat kirjoittaneet Brian Wilson ja Mike Love. Nimensä mukaisesti kappale kertoo hauskanpidosta, ja se edustaa yhtyeen varhaista vaihetta puhtaimmillaan. Singlejulkaisuna Fun, Fun, Fun ylsi Amerikan listalla sijalle viisi. Luokka: Vuoden 1964 kappaleet Luokka: The Beach Boysin kappaleet
Loistokotingat

Loistokotingat (Cotinga) on kotingojen heimoon kuuluva varpuslintusuku. Loistokotingoihin kuuluu BirdLifen mukaan seitsemän lajia. == Loistokotingoihin (Cotinga) kuuluvia lajeja == * Loistokotinga (Cotinga amabilis) * Luumukurkkukotinga (Cotinga maynana) * Purppurakotinga (Cotinga cotinga) * Purppurakurkkukotinga (Cotinga cayana) * Sinikotinga (Cotinga nattererii) * Turkoosikotinga (Cotinga ridgwayi) * Vyökotinga (Cotinga maculata) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Cotinga Luokka:Kotingat
Ruostevälskäri

Ruostevälskäri (Ctenochaetus binotatus) on koralliriuttojen värikäs kala, jota pidetään joskus meriakvaarioissa. == Koko ja ulkonäkö == Ruostevälskäri kasvaa 22 cm pitkäksi. Sen pohjaväri on oranssi, ja kalaa koristavat ohuet siniset juovat. Päässä on sinisiä pilkkuja, ja pyrstön tyvessä kaksi mustaa täplää. Silmät ovat kirkkaansiniset.Australian Museum Online Nuoren yksilön pyrstö on keltainen.Fenner, B. The "Bristle-Tooth" Surgeonfishes, Genus Ctenochaetus Wet web media == Alkuperä == Ruostevälskäri on kotoisin indopasifiselta merialueelta. == Vesiolot ja ravinto == Ruostevälskäri syö kasvispitoista sekaruokaa.Meerwasser lexicon (myös kuvia ja videoita) == Lähteet == Luokka:Meriakvaariokalat Luokka:Välskärikalat (heimo)
Dodge City

Dodge City on kaupunki Fordin piirikunnassa Kansasissa Yhdysvalloissa. Se on nimetty yhdysvaltalaisen everstin Richard Irving Dodgen mukaan.Wright, Robert M. Dodge City, The Cowboy Capital, 1913.Schmidt, Heinie, Fort Dodge State Soldiers' Home, High Plains Journal, January 15, 1948. Kaupungin asukasluku oli vuoden 2000 väestönlaskennassa 25 176\. Kaupungissa on runsaasti lihanjalostusteollisuutta. Dodge City on perustettu vuonna 1872. Se oli vilkas kaupunki 1870- ja 1880-luvuilla, jolloin sen kautta kuljetettiin karjaa muualle Yhdysvaltoihin. Pitkäaikaisen yhdysvaltalaisen lännensarjan Gunsmoken tapahtumat sijoittuivat Dodge Cityyn. ==Lähteet== Luokka:Kansasin kaupungit
Glen A. Larson

Glen Albert Larson (3. tammikuuta 1937 Los Angeles, Kalifornia – 14. marraskuuta 2014 Santa Monica) oli yhdysvaltalainen televisiotuottaja ja -käsikirjoittaja.Ritari Ässän, Magnumin ja Taisteluplaneetta Galactican luoja kuollut. Yle.fi 16.11.2014. Hänen tunnetuimpia luomuksiaan olivat televisiosarjat Ritari Ässä ja Taisteluplaneetta Galactica. Vuonna 1985 Larson sai tähden Hollywood Walk of Famelle. Larson menehtyi ruokatorven syöpään 77-vuotiaana. == Tuottajana televisiosarjoissa == *Sheriffi McCloud (1970) *Virginialainen (1970–1971) *Alias Smith and Jones (1971) *Taisteluplaneetta Galactica (1978–1979) *Buck Rogers in the 25th Century (1979) *Taisteluplaneetta Galactica (1980) *Magnum (1980) *Ritari Ässä (1982) *Cover Up – peitetarina (1984) *Taisteluplaneetta Galactica (2003) == Lähteet == == Aiheesta muualla == * Luokka:Yhdysvaltalaiset televisiotuottajat Luokka:Yhdysvaltalaiset televisiokäsikirjoittajat Luokka:Hollywood Walk of Fame Luokka:Vuonna 1937 syntyneet Luokka:Vuonna 2014 kuolleet
Trabekulektomia

Trabekulektomia on kirurginen silmäleikkaus, jota käytetään yleensä ensisijaisena hoitokeinona glaukooman parantamiseen, mikäli muut hoitotoimenpiteet (esim. silmätipat tai lasersädehoito) eivät auta. == Menetelmä == Potilaan silmien kovakalvoihin asetetaan keinoläppä, ja sen alle tehdään aukko liian kammionesteen poistamiseksi, mikä tällöin vähentää silmien painetta. Usein noin puolen vuoden päästä silmien paine alkaa huomattavasti laskea, vaikkakaan Jotkut potilaat joutuvat käyttämään yhtä tai useampaa silmätippaa kauan vielä operaation jälkeenkin. Potilaan näkö ei yleensä tule tarkoitettuun kuntoon heti leikkauksen jälkeen; tämä tapahtuu usein parin päivän sisällä. == Jälkiseuraukset == Varsinaisia komplikaatioita ei ole raportoitu, mutta joillakin potilailla voi ilmetä kroonista päänsärkyä sekä silmien särkyä ja erityisen arkaa valonherkkyyttä ja luomikouristuksia, kuitenkin yleensä vain muutaman päivän ajan toimenpiteen jälkeen. Ennen ja jälkeen leikkauksen on vältettävä ponnisteluja, liikuntaa ja raskasta työtä muutamien viikkojen ajan, riippuen tapauksesta. Luokka:Poistoleikkaukset Luokka:Silmätaudit
Langenau

Langenau on kaupunki Saksassa Baden-Württembergin osavaltion Tübingenin hallintopiirissä ja Alb-Donau-Kreisin piirikunnassa. 30\. kesäkuuta 2022 Langenaussa oli 15 556 asukasta. Kaupungin pinta-ala on 75,0 km² ja väestötiheys 207 as./km². Langenaun pormestari on Daniel Salemi. Langenaun naapurikunnat ja -kaupungit ovat Beimerstetten ja Bernstadt lännessä, Nerenstetten ja Öllingen pohjoisessa, Rammingen idässä sekä Leipheim ja Elchingen etelässä. Kaksi viimeisinä mainittua kuuluvat Baijerin osavaltioon. Langenaun ystävyyskaupungit ovat Bridgend Britannian Walesissa, Albeck Itävallassa, Somberek Unkarissa ja Langenau Saksin osavaltiossa. == Historia == Vuonna 1939 Langenaussa oli noin 4 500 asukasta ja vuonna 1949 jo yli 6 000\. Albeck liittyi 6. helmikuuta 1972, Hörvelsingen 13. helmikuuta ja Göttingen 19. maaliskuuta Langenauhun. 14. huhtikuuta 1972 Langenau solmi ystävyyskaupunkisuhteet walesilaisen Bridgendin kanssa. Vuonna 1973 Langenau liittyi osaksi vastaperustettua Alb-Donau-Kreisin piirikuntaa. 15. syyskuuta 1990 kaupunki solmi ystävyyskuntasuhteet unkarilaisen Somberekin kanssa. Samoihin aikoihin kaupungissa oli noin 12 000 asukasta. 6. marraskuuta 1991 ystävyyskaupungiksi tuli Saksin osavaltiossa sijaitseva Langenau. Saman vuoden aikana Langenaussa saneerattiin paikallisen Martinskirche-kirkon torneja. 7. toukokuuta 1994 ystävyyskaupungiksi tuli itävaltalainen Kärnten. Vuonna 1999 Langenaun kaupungintalo saneerattiin. Vuonna 2003 Langenaussa oli noin 14 000 asukasta. Nykyisin Langenau on asukasluvultaan Alb-Donau-Kreisin kolmanneksi suurin kaupunki. Tiedosto:Wappen Langenau-Albeck.png|Albeckin vaakuna Tiedosto:DEU Langenau-Göttingen COA.svg|Göttingenin vaakuna Tiedosto:Wappen Hoervelsingen.png|Hörvelsingenin vaakuna == Lähteet == == Aiheesta muualla == *Viralliset kotisivut Luokka:Alb-Donau-Kreis Luokka:Baden-Württembergin kunnat Luokka:Saksan kaupungit
Rikos auringon alla

Rikos auringon alla (Evil Under the Sun) on vuonna 1982 ensi-iltansa saanut Guy Hamiltonin ohjaama salapoliisielokuva, joka perustuu Agatha Christien romaaniin Varjossa auringon alla. Kirjan tapahtumat sijoittuvat vieläkin olemassa olevaan art deco -tyyliseen hotelliin, joka sijaitsee saarella Kentin eteläpuolella. Elokuva on kuitenkin kuvattu Mallorcalla. Sieltä ei löytynyt halutunlaista hotellia, joten sopivalle saarelle rakennettiin kulissijulkisivu ja hotellin sisällä tapahtuvat kohtaukset kuvattiin saaren keskellä sijaitsevassa kartanossa. == Näyttelijät == == Arvioita == Video-oppaassa vuodelta 1994 Asko Alanen luonnehtii elokuvaa pintapuolisesti tyylikkääksi ”ompeluseuraelokuvaksi”, joka hänestä kuitenkin sekoittaa Christien dekkarin mutkikkaan juonen täysin epäuskottavaksi. Hän antaa elokuvalle kaksi tähteä viidestä, mikä vastaa sanallista arviota ”keskinkertainen”. == Lähteet == == Aiheesta muualla == * * Luokka:Vuoden 1982 brittiläiset elokuvat Luokka:Brittiläiset rikoselokuvat Luokka:Agatha Christien teoksiin perustuvat elokuvat Luokka:Brittiläiset romaaneihin perustuvat elokuvat Luokka:Guy Hamiltonin ohjaamat elokuvat
Naantalin viljasiilot

Naantalin viljasiilot ovat suomalaisen valtionyhtiön, Suomen Viljavan omistamat viljasiilot Naantalissa, Naantalin satamassa. Ne ovat Suomen suurimmat viljasiilot 230 000 tonnin kapasiteetillaan. Viljasiilojen korkeus on 85 metriä. Naantalissa varastoidaan viljaa ja viljantyyppisiä tuotteita siiloissa. Naantalin toimipisteessä työskentelee 15 henkilöä. Siilot rakennettiin kolmessa eri vaiheessa vuosina 1959, 1970 ja 1982. Siiloja on yhteensä 180 kappaletta, joista pienimpien kapasiteetti on noin 200 tonnia ja suurimpien 3 500 tonnia. Purkaus ja lastaus laivoista tapahtuu kahdella erillisellä linjalla, joista kummankin kapasiteetti on noin 250 tonnia tunnissa. Rekka-autoja varten on neljä eri linjaa, joista kahden suurimman kapasiteetti on 250 tonnia tunnissa linjaa kohden ja kummankin pienemmän kapasiteetti on 120 tonnia tunnissa linjaa kohden. Naantalin toimipisteessä tehdään leipä- ja rehuvilja-analyyseja sekä nurmikasvien siemenanalyyseja. Naantalissa sijaitsee myös nurmikasvien ja pellavan siementenkunnostuslaitos. Naantalin viljasiilojen sijainti on hyvä, sillä lähellä on rehu- ja elintarviketeollisuutta ja satama sekä hyvät tie- ja rautatieyhteydet. == Lähteet == * Suomen Viljava, Naantalin varasto - Palvelut * Naantalin satama, Yhteistyökumppanit * Naantalin satama, Vuosikertomus 2005 === Viitteet === Luokka:Varastorakennukset Luokka:Naantalin rakennukset ja rakennelmat
Maaliikenne

Maaliikenne käsittää ne liikenteen lajit, jotka kulkevat maata pitkin. Vanhinta maaliikennettä nykyisen jaottelun mukaan on tieliikenne, joka kehittyi maaliikenteen saadessa tieverkostoja. Toinen liikenteen muoto, rautatieliikenne, kehittyi 1800-luvulla teollistumisen ja rautateiden yleisen kehityksen myötä. Maaliikennekeskukseksi kutsutaan tavallisesti tie- ja rautatieliikenteen solmukohtaa. *
Candy Cane

Candy Cane on tamperelainen kokeellista black ja death metalia, hardcorea ja jazzia yhdistelevä yhtye. ==Historia== Candy Cane on vuonna 1995 perustettu tamperelainen yhtye. Vuosina 1995-2005 yhtye tunnettiin indie-rockia soittavana nelikkona. Rumpalin vaihduttua vuonna 2006 Candy Cane hylkäsi aikaisemmat tuotokset ja muutti musiikillista suuntaustaan. Tuloksena kokeellinen, black- ja death metal, hardcorea sekä jazz. Vuonna 2007 Jukeboss Records julkaisi Candy Canen pitkäsoiton nimeltään Fay-ra-Doowra (espanjan kielellä hevosenkenkä). Sitä seurasi Northern Varieitiesin split-julkaisu Candy Cane / Navigations. 2008 julkaistiin neljän orkesterin split - Verilöyly / Candy Cane / Navigations / Cahier, joka ilmestyi Marko Neumannin pyörittämän Rabbit Ilsn Recordsin kautta. Samana vuonna brasilialainen Cauterized Productions julkaisi Comercio De Caballos nimisen EP:n, joka sisälsi ylijäämiä Fay-ra-Doowra sessiosta. Vuonna 2009 ilmestyi Candy Canen "toinen" pitkäsoitto, Jaula, helsinkiläisen Verdura Recordsin julkaisemana. Vuonna 2010 Cauterized Productions julkaisi Desagüe / Comercio De Caballos levyn, joka sisältää harvinaisempaa Candy Cane -materiaalia. Samana vuonna, 2010, Verdura Records & Firebox Records julkaisivat Candy Cane / Oranssi Pazuzu split pitkäsoiton. == Jäsenet == * Marko Neuman – laulu, kitara, perkussio * Miikka Salonen – kitara * Tomi Isoviita – basso * Jussi Lehtinen – koskettimet * Raine Näsi – rummut == Diskografia == === Studioalbumit === * * * === Split- albumit === * * * === Kokoelma-albumit === * === EP:t === * * * * * * === Demot === * * * == Lähteet == * www.myspace.com/bastoncinodizucchero == Aiheesta muualla == * Yhtyeen Myspace sivut * Levy-yhtiö Luokka:Suomalaiset indie rock -yhtyeet Luokka:Suomalaiset black metal -yhtyeet Luokka:Suomalaiset death metal -yhtyeet
Ksyleenisyanoli

Ksyleenisyanoli ( C25H27N2O6S2Na) on väriaine, jota käytetään muun muassa geelielektroforeesissa merkkiaineena. DNA:n sekvensoinnissa käytetään väriaineena usein ksyleenisyanolin lisäksi myös bromifenolisinistä. == Liikkumisnopeus == Ksyleenisyanolin liikkumisnopeus geelissä vaihtelee geelin pitoisuuden ja geelilaatujen perustella. Yleensä ksyleenisyanoli liikkuu 85-4 000 DNA-jakson verran. == Muita käyttöjä == Metyylioranssin ksyleenisyanoliliuos on pH-indikaattori. Se vaihtaa väriään violetista vihreäksi pH:n ollessa välillä 3,2-4,2. == Lähteet == Luokka:Indikaattorit
Magian väri

Magian väri () on vuonna 1983 julkaistu Terry Pratchettin ensimmäinen Kiekkomaailmaan sijoittuva romaani. Suomeksi se ilmestyi vuonna 2000. ==Juoni== Kirjan päähenkilö on kehnonlainen ja kyyninen velho Rincewind, joka vasten tahtoaan joutuu oppaaksi naiiville turistille, Kakskukalle. Joutuessaan pakenemaan Ankh-Morporkista, Kiekkomaailman suurimmasta kaupungista, he joutuvat matkalle ympäri Kiekkoa. He eivät tiedä, että heidän seikkailunsa onkin oikeastaan lautapeliä pelaavien jumalten ohjaama. Matka jatkuu aina Wyrmbergiin, lohikäärmeiden kotiin ja monien mutkien kautta yli maailman reunan. Tarinan toinen osa, Valon tanssi, ilmestyi kolme vuotta myöhemmin, ja se kertoo jännittävän lopun Rincewindin ja Kakskukan seikkailulle, joka paljastuu yhä vain entistä merkittävämmäksi. ==Rakenne== Magian väri on yksi kahdeksasta Kiekkomaailma-kirjasta, jotka on jaettu lukuihin. Muita lukuihin jaettuja teoksia ovat Pyramidit, Posti kulkee ja Lyödään rahoiksi sekä erityisesti nuoremmille lukijoille suunnatut Mahtava Morris ja sivistyneet siimahännät, Vapaat pikkumiehet, Tähtihattu ja Talventakoja. == Aiheesta muualla == * Juhani Hinkkanen: Magian väri. Spin 3/1985. Luokka:Kiekkomaailma- kirjat Luokka:Vuoden 1983 kirjat
Carlisle-luokka (risteilijä)

Carlisle-luokka oli viimeinen alaluokka Britannian Kuninkaalliselle laivastolle rakennettuista C-luokan keveistä risteilijöistä. Alaluokkaan kuuluneet viisi alusta muodostivat vuoden 1917 hätäohjelman ja ne tilattiin kesä-heinäkuussa 1917 kolmelta eri telakalta ja ne valmistuivat marraskuusta 1918 huhtikuuhun 1922.Conway's s. 61 Alukset muistuttavat edeltävää Ceres- luokkaa. Alusten merkittävin ero on se, että Carlisle-luokan aluksiin rakennettiin nk. troolari-keula, jolloin alusten keulapakkaa korotettiin 5 jalkaa. Syynä tähän oli aikaisemmissa C-luokan aluksissa esiintynyt veden roiskuminen keulakannelle haittaamaan keulatykkien (A- ja B-torni) toimintaa. Lisäksi aluksille ei rakennettu tulenjohtotornia. Alusten pääaseina oli viisi kuuden tuuman tykkiä omissa torneissa ja apuaseina kaksi kolmen tuuman, neljä kolmipaunaista kunnialaukaustykkiä ja kaksi kaksinaulaista ilmatorjuntatykkiä. Kaikki luokan alukset valmistuivat ensimmäisen maailmansodan jälkeen. Luokan alukset lukuun ottamatta HMS Colomboa ja HMS Capetownia muutettiin 1939 ilmatorjuntaristeilijöiksi, vaikkakin HMS Capetowniin asennettiin kuusi 20 millimetrin ilmatorjuntatykkiä sekä tutka. Ilmatorjuntaristeilijöinä alusten aseistus koostui kahdeksasta nelituumaisesta (102 mm) tykistä, jotka oli asennettu neljään kaksoistykkitorniin. Alusten apuaseina oli epälukuinen määrä 20 millimetrin Oerlikon ilmatorjuntatykkejä. HMS Colombo muutettiin 1942 ilmatorjuntaristeilijäksi, jonka jälkeen sen aseistus muistutti muita luokan aluksia. ==Lähteet== * * === Viitteet === == Aiheesta muualla ==
Australian punta

Australian punta oli Australian virallinen rahayksikkö 14. helmikuuta 1966 saakka, jolloin julkistettiin Australian dollari. Punta jakaantui 20 šillinkiin, jotka jaettiin vielä 12 pennyyn kukin.Pick, Albert: Standard Catalog of World Paper Money, kolmas painos (s. 71), Krause Publications 1980, ISBN 0-87341-052-1 == Kolikot == *½ pennyä *1 penny *3 penniä *6 penniä *1 šillinki *2 šillinkiä = 1 floriini *5 šillinkiä = 1 kruunu == Setelit == *10 šillinkiä (aiheena Matthew Flinders) *1 punta (aiheena kuningatar Elisabet II) *5 puntaa (aiheena John Franklin) *10 puntaa (aiheena Arthur Phillip) *50 puntaa (aiheena Henry Parkes) == Lähteet == Luokka:Historialliset rahayksiköt Luokka:Australian historia
Halti (yritys)

Halti on suomalainen ulkoilu- ja urheiluvaatteita suunnitteleva, valmistuttava ja markkinoiva yritys. Sen pääkonttori sijaitsee Sipoon Söderkullassa. Haltin tuotevalikoima kattaa muun muassa alppihiihdon, golfin, maastohiihdon, pyöräilyn, lumilautailun ja luontoliikunnan. Haltin toinen tuotemerkki Raiski tarjoaa ulkoiluasuja sekä talvi- että kesäliikuntaan, niin aikuisille kuin lapsille. Haltin osake-enemmistö (51 %) on yhtiön johdon omistuksessa. Vuosina 2004–2012 loput 49 % osakkeista omisti pääomasijoitusyhtiö 3i, joka myi osakkeet vuonna 2012 Ingman Groupille. Haltin vastuullisuusohjelma on Think Ahead -kestävän kehityksen ohjelmahttps://www.halti.fi/pages/yritysvastuu, jossa otetaan huomioon sosiaalinen, ympäristö ja taloudellinen jalanjälki. Haltin merkittävimpiä kilpailijoita ovat muun muassa Haglöfs, Fjällräven, Helly Hansen ja Sasta. == Historia == Juhani Hyökyvaara perusti yrityksen nimeltä Jukaflex vuonna 1972. Halti-tuotemerkki lanseerattiin vuonna 1976 vaellus- ja retkeilyvälineille. Alussa Halti-tuotteet painottuivat kevään, kesän ja syksyn ulkoliikuntalajeihin, nyttemmin myös talvilajeihin. Halti Oy:n toinen tuotemerkki on Haltin vuonna 1983 ostama Raiski. Sen perusti vuonna 1977 aktiivilaskija Raimo Zweygberg, joka halusi suunnitella suomalaisille toimivia, kestäviä ja tyyliltään moderneja hiihtoasuja. Vuonna 1999 Halti aloitti yhteistyön Suomen alppihiihtomaajoukkueen kanssa ja lanseerasi ensimmäisen alppihiihtomallistonsa. ==Sponsorointi== Halti on pohjoismaisten hiihtolajien pääyhteistyökumppani ja vaatettaja. Haltin ja Suomen hiihtoliiton maajoukkueiden (maastohiihto, mäkihyppy ja yhdistetty) välinen yhteistyö alkoi vuonna 2018. Yhteistyökaudelle osuvat niin Seefeldin 2019 kuin Oberstdorfin vuoden 2021 maailmanmestaruuskilpailut sekä Pekingin vuoden 2022 talviolympialaiset. Halti on toiminut Kansainvälisen hiihtoliiton FIS:n virallisena vaateyhteistyökumppanina vuodesta 2007. Halti Teamiin kuuluu useita eri urheilijoita, joita Halti sponsoroi. ==Palkinnot== * ISPO https://www.ispo.com/en/munich Award voittaja 2016 - Halti hiilikuituahkiohttps://www.yousport.fi/talviurheilu/haltin-yllatys- hiilikuidusta-tehty-ahkio/ * Fennia Prize palkintohttp://www.designforum.fi/palkinnot/fenniaprize/2007 2007 - Halti Gompa- ja Fiber-takit sekä Green- reppuhttps://www.mtv.fi/lifestyle/koti/artikkeli/fennia- prize-07-palkitut/3222506#gs.IWgzfdw *ISPO Outstanding Outdoor -tuotekilpailussa voitto Halti Hiker Next Generation takilla. ==Lähteet== == Aiheesta muualla == * Halti Oy *Raiski Luokka:Suomalaiset vaatetusalan yritykset‎ Luokka:Vaatemerkit Luokka:Suomalaiset teollisuusyritykset
Sojuz T-11

Sojuz T-11 oli Neuvostoliiton miehitetty avaruuslento Saljut 7 -avaruusasemalle. Sojuz-avaruusalus laukaistiin Baikonurista avaruuteen 3. huhtikuuta 1984 ja se laskeutui maahan 2. lokakuuta 1984. Alus kuljetti avaruuteen ensimmäisen intialaisen avaruuslentäjän. Hänen varamiehenään oli Ravish Malhotra. ==Miehistö== Laukaistiin *Juri Malyšev, päällikkö *Gennadi Strekalov *Rakesh Sharma (Intia) Laskeutuivat *Leonid Kizim, päällikkö *Vladimir Solovjov *Oleg Atkov ==Lähteet== Luokka:Miehitetyt avaruuslennot Luokka:Sojuz-ohjelma Luokka:Vuoden 1984 avaruustoiminta
Operaatio MB8

Operaatio MB8 oli peitenimi 4.–14. marraskuuta 1940 toteutetulle Britannian Kuninkaallisen laivaston Välimerellä toteutetulle operaatiokokonaisuudelle toisessa maailmansodassa. Operaatiot MB8:ssa olivat: #Egyptistä Aigeianmerelle purjehti saattue AN6 #Egyptistä Maltalle ja Kreetalle Soudanlahteen purjehtinut saattue MW3 #Operaatio Coat, jossa Gibraltarilta Välimeren poikki kuljetettiin Välimeren laivastolle täydennykseksi taistelulaiva HMS Barham ja risteilijät HMS Berwick ja HMS Glasgow sekä kolme hävittäjää. Alukset toimittivat myös henkilöstöä ja materiaalia Maltalle. #Operaatio Crack eli hyökkäys Cagliarille Elman lentokentälle #Maltalta Egyptiin siirrettiin tyhjät rahtialukset, saattue ME3 #Aigeianmereltä Egyptiin purjehti saattue AS5 #HMS Ajax ja HMAS Sydney kuljettavat 5. marraskuuta joukkoja ja materiaalia Port Saidista Soudanlahdelle ja lähtevät seuraavana päivänä liittyen amiraali Cunninghamin pääosastoon #HMS Orion kuljetti Royal Air Forcen henkilöstöä ja materiaalia Port Saidista Pireukseen ja Soudanlahdelle #Operaatio Judgement eli Taranton taistelu #HMS Ajaxin, HMS Orionin, HMAS Sydneyn ja kahden hävittäjän hyökkäys Otranton salmeen == Saattueet AN6 ja MW3 == Saattueet AN6 Port Saidista ja MW3 Aleksandriasta lähtivät 4. marraskuuta yhdessä kohti Kreetaa. Saattueita suojasivat ilmatorjuntaristeilijät HMS Calcutta ja HMS Coventry sekä hävittäjät HMS Dainty, HMAS Vampire, HMAS Voyager ja HMAS Waterhen. Soudanlahden edustalla HMAS Voyager ja saattue AN6 jatkoivat kohti Adrianmerta ja loppuosa lähti kohti länttä kohteena Malta. == Operaatio Coat == Force H lähti 7. marraskuuta merelle Gibraltarilta kohti Maltaa. Osastoon kuuluivat lentotukialus HMS Ark Royal, risteilijä HMS Sheffield ja viisi hävittäjää. Osasto liittyi Force F:ään, joka oli muodostettu Välimeren laivastoon siirrettävistä aluksista, toimittaakseen Maltalle henkilöstöä ja materiaalia. Force F:ään kuuluivat seuraavat alukset: * taistelulaiva HMS Barham (700 henkeä) * raskas risteilijä HMS Berwick (750 henkeä, 10 kpl Bofors-ilmatorjuntatykkiä) * kevyt risteilijä HMS Glasgow (400 henkeä) * hävittäjät HMS Griffin, HMS Greyhound, HMS Gallant, HMS Fury, HMS Faulknor ja HMS Fortune kullakin 50 henkeä Listan kolme viimeistä hävittäjää oli irrotettu Force H:sta ja palaisivat Maltalta takaisin Gibraltarille. == Saattue ME3 == Saattue ME3 lähti 10. marraskuuta Maltalta kohti Egyptiä. Siihen kuului neljä kauppalaivaa, joiden suojana olivat taistelulaiva HMS Ramillies, ilmatorjuntaristeilijä HMS Coventry ja kaksi hävittäjää. Saattueen mukana osan matkaa kulkivat HMS Terror ja HMAS Vendetta purjehtiessaan Maltalta Soudanlahteen Kreetalle. Saattue saapui 13. marraskuuta Aleksandriaan. == Saattue AS5 == Saattuetta suojasivat HMS Wryneck, kaksi troolaria ja kaksi aseistettua maihinnousualusta. Saattue saapui varhain aamulla 15. marraskuuta Aleksandriaan. ==Lähteet== * * * Luokka:Toisen maailmansodan sotilasoperaatiot Luokka:Vuoden 1940 sotahistoria
Oikeustaistelu

Oikeustaistelu voi tarkoittaa kansannousua muistuttavaa toimintaa lakeihin perustuvan yhteiskuntajärjestyksen palauttamiseksi tai oikeudenmukaisten, välttämättömiksi katsottujen oikeuksien takaamiseksi oikeusalamaisille.Uusi tietosanakirja, Tietosanakirja oy 1960–1966 Toisaalta oikeustaistelu tarkoittaa oikeusjuttua eli tuomioistuimeen vietyä asiaa, erityisesti pitkäkestoista tai periaatteellista juttua. Esimerkiksi Suomessa käytiin oikeustaistelua ensimmäisen sortokauden aikana 1899–1905, jolloin Venäjä yritti yhtenäistää valtakuntaansa poistamalla Suomen autonomisen aseman Suomen perustuslaista piittaamatta. Suomen hallinnon kieleksi määrättiin venäjä, uusi asevelvollisuuslaki määräsi palvelusajaksi kolme vuotta, kouluissa lisättiin venäjän opetusta, sensuuria tiukennettiin ja yhdistymis- ja kokoontumisvapaus lakkautettiin lähes kokonaan. Suomalaisten vastatoimina oli keisariin vetoaminen suuren adressin avulla, laittomia määräyksiä kieltäydyttiin noudattamasta, asevelvolliset karttoivat kutsuntoja, aktivistit olivat valmiita myös laittomaan toimintaan ja Venäjän suurlakko levisi myös Suomeen.Uusi tietosanakirja, hakusana sortokaudet ==Lähteet== Luokka:Oikeustiede Luokka:Kansalaisliikkeet
Tuubakonsertto (Vaughan Williams)

Tuubakonsertto f-molli kuuluu Ralph Vaughan Williamsin (1872–1958) myöhäistuotantoon. Se on noussut yhdeksi tuubakirjallisuuden klassikoista. Teos sai kantaesityksensä 13. kesäkuuta 1954. Orkesterina oli Lontoon sinfoniaorkesteri, kapellimestarina John Barbirolli ja tuubasolistina Lontoon sinfoniaorkesterin Philip Catelinet.Salisbury Symphony Orchestra Romantiikan aikakaudella käyttöön otettua tuubaa ei suosittu soolosoittimena Vaughan Williamsin aikana. Konsertosta ovat tehneet levytyksiä muiden muassa tuubavirtuoosit James Gourlay, Patrick Harrild ja Øystein Baadsvik. == Lähteet == Luokka:Ralph Vaughan Williamsin teokset Luokka:1950-luvun musiikkiteokset Luokka:Tuubakonsertot
Philip Catelinet

Philip Bramwell Catelinet (1910–1995) oli brittiläissyntyinen, vuonna 1956 Yhdysvaltoihin muuttanut muusikko ja säveltäjä. Hän oli tuuba- ja eufoniumvirtuoosi, joka oli solistina muun muassa Ralph Vaughan Williamsin tuubakonserton kantaesityksessä vuonna 1954.Salisbury Symphony Orchestra Catelinet kuului Pelastusarmeijaan.Euphonium.com == Lähteet == Luokka:Brittiläiset tuubistit Luokka:Brittiläiset säveltäjät Luokka:Vuonna 1910 syntyneet Luokka:Vuonna 1995 kuolleet
Genius

Genius (lat., monikko genii) tarkoittaa henkeä ja henkiolentoa. Antiikin Rooman uskonnossa genius oli miehen, etenkin perheenisän, suojelushenki, joka symboloi hänen parempaa minäänsä ja hänen luovia voimiaan. Genius syntyi ja kuoli samanaikaisesti suojattinsa kanssa. Geniusta vastannut naisten suojelushenki oli Juno. Genius-kultin laajetessa myös perheillä, yhdistyksillä, karjalla, kaupungeilla ja valtiolla oli oma geniuksensa. Lopulta genius tarkoitti yleistä suojelushenkeä, jolle uhrattiin ja jota juhlittiin syntymäpäivänä ja muina tärkeinä juhlapäivinä. Yksi muunnos oli Rooman keisarin suojelushenki genius Augusti. Genius kuvattiin tavallisesti peitettypäisenä toogaan pukeutuneena miehenä, jolla oli runsaudensarvi vasemmassa ja uhrimalja oikeassa kädessään. Myöhemmässä kuvataiteessa genius kuvataan siivekkäänä nuorukaisena. Noitavainojen kaudella ajateltiin, että itsensä paholaiselle myyneillä oli sisällään geniuksen sijasta spiritus familiaris -henki, jonka ajateltiin näyttäytyvän jonkin eläimen hahmossa. Magiikan avulla nämä henget oli mahdollista manata irti sidonnaisuudestaan paholaiseen. == Lähteet == * Otavan iso tietosanakirja, Otava 1960–1965 * Uusi tietosanakirja, Tietosanakirja oy 1960–1966 ===Viitteet=== == Aiheesta muualla == Luokka:Antiikin Rooman jumalat
Lars-Erik Larsson

Lars-Erik Vilner Larsson (15. toukokuuta 1908 Åkarp (nyk. Burlöv) – 27. joulukuuta 1986 Helsingborg) oli ruotsalainen säveltäjä ja kapellimestari. Hän opiskeli sävellystä mm. Wienissä Alban Bergin johdolla. Larsson oli tyylillisesti monipuolinen säveltäjä, jonka tuotantoon kuuluu muun muassa kolme sinfoniaa, 12 concertinoa eri soolosoittimille, alttosaksofonikonsertto ja viulukonsertto. Hänen suosituimpiin teoksiinsa kuuluu Pastoraalisarja kamariorkesterille op. 19 (1938). Hän sävelsi myös oopperan Kyproksen prinsessa (Prinsessan av Cypern) op. 9 (1931–1936), joka perustuu samaan Sakari Topeliuksen kirjoittamaan librettoon kuin Fredrik Paciuksen ooppera Kypron prinsessa. Larsson opetti sävellystä Tukholman kuninkaallisessa musiikkikorkeakoulussa vuosina 1947–1959 ja työskenteli myös musiikkiarvostelijana ja kapellimestarina. Luokka:Ruotsalaiset säveltäjät Luokka:Ruotsalaiset kapellimestarit Luokka:Vuonna 1908 syntyneet Luokka:Vuonna 1986 kuolleet
Arild Plau

Arild Plau (10. heinäkuuta 1920 – 27. lokakuuta 2005) oli norjalainen säveltäjä. Hän saavutti alun perin menestystä pianistina, mutta kiinnostui sitten säveltämisestä ja fagotinsoitosta. Hän työskenteli fagotistina niin orkesteri- kuin kamarimuusikkonakin. Hän sävelsi muun muassa kamarimusiikkia ja Øystein Baadsvikin vuonna 2001 kantaesittämän tuubakonserton.Baadsvik.com == Lähteet == Luokka:Norjalaiset fagotistit Luokka:Norjalaiset säveltäjät Luokka:Norjalaiset pianistit Luokka:Vuonna 1920 syntyneet Luokka:Vuonna 2005 kuolleet
Heroes and Villains

Heroes and Villains on The Beach Boysin Brian Wilsonin alun perin Smile- albumille säveltämä laulu. Kun Wilson löi Smile-projektinsa jäihin alkuvuodesta 1967, laulu sisällytettiin yhtyeen Smiley Smile -julkaisulle. Se julkaistiin singlenä kesällä 1967.Schinder & Swartz 2007. s. 119. "Good Vibrations-" ja "Surf's Up" -laulun ohella "Heroes and Villains" on Smile- kauden tunnetuimpia sävellyksiä ja huolellisesti työstetyllä kappaleella yhtyeen taidokkaat lauluharmoniat pääsivät erinomaisesti esille. Kovista ennakko-odotuksista huolimatta kappaleen myyntilukemat eivät yltäneet "Good Vibrations"-singlen tasolle.Nyman 2009. s. 159. ==Lähteet== * * ===Viitteet=== Luokka: Vuoden 1967 kappaleet Luokka: The Beach Boysin kappaleet
Buhl

Buhl tai Bühl voi tarkoittaa ainakin seuraavia: * Bühl, kaupunki Saksassa * Bühl, kaupunki Sveitsissä * Buhl, kunta Haut-Rhinissä Ranskassa * Buhl, kunta Bas-Rhinissä Ranskassa * Buhl, kaupunki Idahossa ===Sukunimenä=== * Hermann Buhl (1924–1957), itävaltalainen vuorikiipeilijä * Mervi Kytösalmi-Buhl (s. 1948), suomalais-saksalainen kuvataiteilija ja suomalaisen videotaiteen pioneeri * Vilhelm Buhl (1881–1954), Tanskan pääministeri.
Øystein Baadsvik

Øystein Baadsvik (s. 14. elokuuta 1966 Trondheim) on aikamme aktiivisimpia tuubavirtuooseja. Hän aloitti tuubansoiton 15-vuotiaana.Eclassical.com Häntä opettivat muiden muassa Harvey Phillips ja Arnold Jacobs. Hän nousi kansainväliseen tietoisuuteen voitettuaan kaksi kansainvälistä palkintoa Genevessä vuonna 1991. Baadsvik on kantaesittänyt lukuisia teoksia sekä levyttänyt muiden muassa Ralph Vaughan Williamsin, Kalevi Ahon ja Arild Plaun tuubakonsertot. Hän on myös itse säveltänyt.Euphonium.com == Lähteet == == Aiheesta muualla == * Viralliset sivut Luokka:Norjalaiset tuubistit Luokka:Norjalaiset säveltäjät Luokka:Vuonna 1966 syntyneet Luokka:Elävät henkilöt
Rauno Ruotsalainen

Rauno ”Ranu” Ruotsalainen (s. 4. helmikuuta 1938) on suomalainen jalkapallovalmentaja ja entinen maajoukkuetason jalka- ja jääpalloilija. Hän sai urheiluoppinsa Lappeenrannan Urheilu-Miehissä ja Veiterässä. __notoc__ == Jalkapallo == Ruotsalainen nostettiin 15-vuotiaana vuonna 1953 Veiterän miesten joukkueeseen. Hän edusti myös Lappeenrannan Palloa (LaPa), Mikkelin Pallo-Kissoja (MiPK) ja Imatran Pallo-Salamia (PaSa) pääasiassa Suomi- ja maakuntasarjassa eli Suomen toiseksi ja kolmanneksi korkeimmilla sarjatasoilla. Kaudella 1962 Ruotsalainen pelasi MiPKin riveissä mestaruussarjassa ja teki 15 maalia joukkueen sijoittuessa neljänneksi. Hän debytoi myös jalkapallomaajoukkueessa ottelussa Ruotsia vastaan. Kaudeksi 1963 Ruotsalainen palasi maakuntasarjassa pelanneeseen LaPaan, mutta säilytti paikkansa maajoukkueessa ja oli voittamassa Pohjoismaiden-mestaruutta. Kaikkiaan hän pelasi kahdeksan A- ja kaksi B-maaottelua. Kaudella 1964 Ruotsalainen ylsi LaPan kanssa historiallisesti Suomen cupin loppuotteluun, jossa mestaruussarjan Reipas oli kuitenkin vahvempi maalein 1–0. Nousun maakuntasarjasta Suomi-sarjaan hän saavutti LaPassa vuosina 1957, 1960 ja 1964 ja PaSassa vuonna 1966. Päätettyään pelaajauransa 40-vuotiaana LaPassa kaudella 1978 Ruotsalainen siirtyi valmennustehtäviin. Hän suoritti Jalkapallovalmentajakoulun (JVK-tutkinto) vuonna 1982 ja on valmentanut useita eteläkarjalais- ja kymenlaaksolaisjoukkueita, joista monet sarjanousuun. Korkeimmillaan hän valmensi Myllykosken Palloa I-divisioonassa kausina 1985–1986. === Joukkueet === Pelaajana * 1953–1956 Veiterä * 1957–1958 LaPa * 1959 MiPK * 1960–1961 LaPa * 1962 MiPK * 1963–1965 LaPa * 1966 PaSa * 1966–1974 LaPa * 1975 LaPa (pelaaja-valmentaja) * 1976–1977 PaSa (pelaaja- valmentaja) * 1978 LaPa Valmentajana * 1975 LaPa (pelaaja-valmentaja) * 1976–1977 PaSa (pelaaja-valmentaja) * 1979 LaPa * 1981–1982 LaPa * 1983–1986 Myllykosken Pallo -47 * 1987–1988 LaPa * 1989–1994 Palloliiton Kaakkois-Suomen piirin C15-joukkue * 1990–1991 PaSa * 1992–1993 Ruokolahden Raju * 1995–1996 Rakuunat A-juniorit * 1997–1998 Rakuunat * 1999–2000 Rakuunat B-juniorit * 2001–2003 Pantterit * 2004 Pantterit/2 * 2005 Pantterit * 2006–2008 PEPO/2 * 2009–2010 Lappee JK == Jääpallo == Jääpalloa Ruotsalainen pelasi Veiterässä. Hän voitti nuorten Suomen-mestaruuden vuonna 1957. Jääpallomaajoukkueessa hän pelasi seitsemän A- ja kolme B-maaottelua. == Lähteet == Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Suomalaiset jääpalloilijat Luokka:Suomalaiset jääpallovalmentajat Luokka:Vuonna 1938 syntyneet Luokka:Elävät henkilöt
Kolapähkinä

Kolapähkinät eli gurupähkinätFacta2001, WSOY 1982, 5. osa, palsta 357 ovat ruokana ja perinteisen kulttuurisesti käytettäviä kahden koolapuulajin (Cola) siemeniä. Niitä saadaan koolapuusta (Cola acuminata) ja lajista Cola nitida, jotka kasvavat luontaisesti Saharan eteläpuolisessa Afrikassa etenkin sen läntisissä ja keskisissä osissa, sademetsämäisen kuumankosteilla tai myös korkean pintaveden maan alueilla. Siemeninä kolapähkinät eivät nimestään huolimatta ole kasvitieteellisesti pähkinöitä. == Käyttö == thumb|left|Kolapähkinöitä torilla Ouagadougoussa. Kolapähkinät sisältävät keskimäärin 2,8 prosenttia kofeiinia, mikä on suhteellisesti enemmän kuin kahvipavuissa. Kolapähkinät sisältävät myös keskimäärin 0,05 prosenttia teobromiinia. Kolapähkinöitä käytetään useiden ruokien ja juomien valmistusaineena ja ne antavat hieman kirpeän, makean, miellyttävän maun. Niistä myös erotetaan kofeiinia teollisesti. Kolapähkinöitä on aiemmin viety suuria määriä Eurooppaan ja Pohjois-Amerikkaan niiden mukaan nimettyjen kolajuomien maustamiseen. Monissa kolajuomissa, kuten Coca-Colassa, ei kuitenkaan enää nykyään käytetä aitoa kolapähkinää. Kolapähkinöiden merkittävimmät tuottajamaat ovat Nigeria (yli puolet maailmantuotannosta), Norsunluurannikko, Kamerun, Ghana ja Sierra Leone. Kolapähkinöitä on käytetty ammoisista ajoista lähtien ja niitä mm. pureskellaan varsinkin Saharan eteläpuolisessa Afrikassa sellaisenaan suun raikastamiseksi ja niiden piristävän vaikutuksen vuoksi. Kolapähkinöiden pureskelua yhdessä on pidetty teen- ja kahvinjuontiin verrattavana sosiaalisena tapahtumana. Lisäksi niitä on käytetty yhteisöjen seremoniallisissa menoissa ja uskonnollisissa menoissa ja annettu lahjoiksi yhteisöissä tai vieraille. == Lähteet == == Aiheesta muualla == * Afrikkanet: Cola nitida - koolapuu Luokka:Ruoka-ainekset
Scott S. Reuben

Scott S. Reuben on entinen Tuftsin yliopiston anestesiologian apulaisprofessori ja Baystate Medical Centerin akuutin kivunhoidon osaston johtava lääkäri. Hän joutui eroamaan virasta, kun paljastui, että hän on väärentänyt reuman hoitoon käytettävän selekoksibi-kipulääkkeen tutkimustuloksia. Reuben on tehnyt 72 selekoksibia koskevaa tutkimusta, joista 21 on osoittautunut väärennetyiksi. Lääkeyhtiön ja asiantuntijoiden näkemykset poikkeavat toisistaan siinä, onko tutkimuksilla ollut vaikutusta lääkkeen käyttöön. Tutkimukset on julkaistu 1996–2008. Väärennetyissä tutkimuksissa on tutkittu Pfizerin kipulääkkeitä Bextraa ja Celebrexiä ja Wyethin masennuslääkettä Effexor XRiä. Pfizer on maksanut Reubenin tutkimuksia, ja Reuben on toiminut yhtiön lääkkeiden puolestapuhujana. == Lähteet == == Aiheesta muualla == * Top Pain Scientist Fabricated Data in Studies, Hospital Says, Wall Street Journal Luokka:Yhdysvaltalaiset tieteilijät Luokka:Tiedehuijaukset Luokka:Huijarit Luokka:Syntymävuosi puuttuu Luokka:Elävät henkilöt
Nausifanes

Nausifanes () (n. 325 eaa.) oli antiikin kreikkalainen filosofi ja reettori, joka oli Demokritoksen ja Pyrrhonin oppilas ja seurasi Demokritoksen atomistisia opetuksia. Hän oli kotoisin Teoksesta.Diogenes Laertios (DL): Merkittävien filosofien elämät ja opit IX.Sekstos Empeirikos: adv. Math. I.1. Nausifaneella oli paljon oppilaita, ja hänet tunnettiin ennen kaikkea reettorina. Epikuros oli eräässä vaiheessa hänen oppilaitaan, mutta vaikuttaa olleen tyytymätön tähän.DL X.Cicero: de Natura Deorum, I.26, 33. Epikuros omaksui kuitenkin mahdollisesti atomisminsa Nausifaneelta. Epikuros on mahdollisesti omaksunut myös kolme totuuden kriteeriään teokseensa Kaanon Nausifaneen tietoteoriaa ja metodiikkaa käsitelleestä teoksesta Kolmijalka (Tripodos). Nausifanes katsoi, että luonnonfilosofian (fysiikan) tutkiminen oli paras perusta retoriikan ja politiikan tutkimuksilleSedley, David N.: "Nausiphanes." Teoksessa ja luonnonfilosofi on näin paras puhuja. Filodemoksen teos Retoriikasta esittää näkemyksiä tätä Nausifaneen ajatusta vastaan. == Lähteet == Luokka:Antiikin kreikkalaiset filosofit Luokka:Antiikin kreikkalaiset reettorit
Seližarovon piiri

Seližarovon piiri () on paikallinen itsehallintoalue Tverin alueen länsiosassa Venäjällä. Vuonna 1929 perustetun piirin pinta-ala on 3 098 neliökilometriä. Asukkaita on 13 800 henkeä (vuonna 2009). Piirin hallinnollinen keskus on Seližarovon taajama. Lisäksi siihen kuuluu 11 maalaiskuntaa: * Berezug (ven. Березуг) * Bolšaja Koša (ven. Большая Коша) * Dmitrovo (ven. Дмитрово) * Jeltsy (ven. Ельцы) * Larionovo (ven. Ларионово) * Maksimkovo (ven. Максимково) * Okovtsy (ven. Оковцы) * Selištše (ven. Селище) * Šuvajevo (ven. Шуваево) * Taltsy (ven. Тальцы) * Zaharovo (ven. Захарово) Alun perin Kirovin nimeä kantanut piiri sai nykyisen nimensä vuonna 1965. Seudun kautta kulkee Toržokin ja Velikije Lukin välinen rautatie. Suurin joki on Volga. Tärkeimmät elinkeinot ovat maatalous, elintarviketeollisuus, puunjalostus ja rakennusmateriaalien tuotanto. ==Lähteet== ==Aiheesta muualla== * Seližarovon piirin sivusto * Seližarovon piiri Tverin alue -tietosanakirjassa *
The Real Testament

__NOTOC__ The Real Testament on rap-artisti Pliesin esikoisstudioalbumi, joka julkaistiin 8. elokuuta 2007. Albumia myytiin ensimmäisellä viikolla 96 000 kappaletta, joten se sijoittui Billboard 200 -listan sijalle kaksi. == Kappaleet == # Kappale Tuottaja(t) Vieraileva(t) artisti(t) Aika 1 The Real Testament (Intro) Papa Duck 2:09 2 100 Years Midnight Black 3:50 3 I Kno U Workin' Hen & Ro/Hall Of Tunez, Inc. 4:16 4 On My Dick Gold Ru$h 3:54 5 1 Mo Time J. R. Rotem 3:47 6 I Am the Club J. R. Rotem 3:44 7 Runnin' My Momma Crazy DVS 4:15 8 Shawty Drumma Boy & Ensayne T-Pain 4:15 9 Friday J. R. Rotem 3:39 10 Goons Lurkin' Midnight Black 3:52 11 Kept It Too Real The Beat Eaters 4:55 12 You Jay E Tank 3:38 13 Money Straight Hen & Ro/Hall Of Tunez, Inc. 4:23 14 Hypnotized Akon Akon 3:09 15 Murkin' Season BC 3:49 16 Got 'Em Hatin' (Bonus Track) Nitti 3:50 17 Bid Long (Bonus Track) Bei Maejor 4:08 18 Water (Bonus Track) DJ Nasty & LVM 3:28 19 Ain't Slippin' (Bonus Track) J Rock 4orty 3:38 == Arvostelut == * Allmusic: Allmusic review * RapReviews: RapReviews: Album review == Lähteet == Luokka:Pliesin albumit Luokka:Vuoden 2007 esikoisalbumit
Galatasaray SK (koripallo)

Galatasaray SK on turkkilaisen Galatasaray SK -suurseuran koripallojaosto. Galatasarayn historia alkaa 1900-luvun alkupuolelta, jolloin paikallisen koulun opettaja esitteli oppilailleen uuden pelin. Samainen opettaja vaikutti suuresti lajin leviämiseen Turkin alueella. Galatasaray oli aikaisemmin koripalloon keskittynyt seura. Kun uusi presidentti valittiin seuran johtoon, on painopiste siirtynyt jalkapallon puolelle. Kaudella 2011–2012 seura pääsi ensimmäistä kertaa yksityiseen Euroliigaan. == Lähteet == == Aiheesta muualla == * Virallinen kotisivu Luokka:Turkkilaiset koripalloseurat Luokka:Istanbulin urheilu Luokka:Vuonna 1911 perustetut urheiluseurat
Seližarovo

Seližarovo () on kaupunkimainen taajama Tverin alueella Venäjällä. Se sijaitsee Volgan rannalla 189 kilometriä Tveristä länteen. Taajama on Seližarovon piirin keskus. Sen kautta kulkee Toržokin ja Velikije Lukin välinen rautatie (Seližarovon asema). Asukkaita on 7 000 henkeä (vuonna 2009). Seližarovon kylä mainitaan ensimmäisen kerran vuonna 1504. 1800-luvulla se oli huomattava kaupan ja metsänhankinnan keskus. Vuonna 1916 Seližarovon kautta rakennettiin rautatie. Kaupunkimaisen taajaman statuksen se sai vuonna 1937. Nykyään siellä on mm. elintarvike- ja puunjalostusteollisuutta. ==Lähteet== ==Aiheesta muualla== * Seližarovo Tverin alue -tietosanakirjassa * Seližarovon piirin sivusto Luokka:Seližarovon piiri Luokka:Tverin alueen kaupunkimaiset taajamat
Nicholas Autrecourtlainen

Nicholas Autrecourtlainen (, tai Nicolaus de Ultricuria) (n. 1299 – n. 1369) oli ranskalainen skolastinen filosofi ja teologi. Nicholas syntyi Autrecourtissa lähellä Verdunia. Hänet tunnettiin ennen kaikkea skeptisismin kehittäjänä kohti äärimmäisiä loogisia johtopäätöksiä. Häntä on joskus pidetty keskiajan ainoana aidosti skeptisenä ajattelijana. Toisaalta hän ei ollut skeptikko esimerkiksi suhteessa aistihavaintoihin. Nicholas oli omaksunut myös eräänlaisen atomismin. Hän katsoi, että kaikki aine, avaruus ja aika koostuvat jakamattomista atomeista, pisteistä ja hetkistä, ja että kaikki syntyminen ja häviäminen on seurausta atomien uudelleenjärjestymisestä. Hänen ajatuksensa muistuttavat paljon al-Ghazalin näkemyksiä. Tästä on päätelty, että hän olisi ollut tietoinen tämän teoksista joko suoraan tai Averroksen teosten kautta. Nicholaksen teoksiin kuuluvat Exigit Ordo (1333/35), kirjeet (Epistolae, 1335/36) sekä kvestio Utrum visio alicuius rei naturalis possit naturali intendi (1336/39). Ei ole varmaa, missä määrin Nicholas oli sitoutunut ajatuksiinsa, mutta paavi Klemens VI tuomitsi ne harhaoppisiksi 19. toukokuuta 1346, ja hänen teoksiaan poltettiin julkisesti. == Kirjallisuutta == * == Aiheesta muualla == * Harsch, Ulrich (toim.): Nicolaus de Autrecourt Bibliotheca Augustana * * Turner, William: Nicholas of Autrecourt History of Philosophy. Jacques Maritain Center Luokka:Ranskalaiset filosofit Luokka:Keskiajan filosofit Luokka:Nominalistit Luokka:1290-luvulla syntyneet Luokka:1360-luvulla kuolleet
Irakli Tsirekidze

Irakli Tsirekidze (s. 3. toukokuuta 1982) on georgialainen judoka. Tsirekidzen parhaat saavutukset kansainvälisistä arvokilpailuista ovat maailmanmestaruus 90 kilogramman painoluokassa 2007 Rio de Janeirosta ja olympiakulta samassa sarjassa 2008 Pekingistä. Lisäksi hän on saavuttanut 90-kiloisissa EM-hopeaa vuonna 2007 ja -pronssia vuonna 2008 sekä 100 kg:n painoluokassa EM- ja MM- pronssia 2011. Masters/Grand Prix/Grand Slam -kilpailuista hän on saavuttanut yhden voiton ja kolme kolmossijaa sekä maailmancupeissa ja Continental Open -kilpailuissa viisi voittoa, kolme kakkossijaa ja neljä kolmossijaa. ==Lähteet== * Profiili Judoinside-sivustolla Luokka:Georgialaiset judokat Luokka:Georgialaiset olympiavoittajat Luokka:Vuonna 1982 syntyneet Luokka:Elävät henkilöt
Definition of Real

Definition of Real on rap-artisti Pliesin toinen studioalbumi vuodelta 2008. Albumi sijoittui Billboard 200 -listan kakkossijalle, koska ensimmäisellä viikolla sitä myytiin 214 902 kappaletta. Albumia oli siis myytty ensimmäisellä viikolla, kuin Pliesin aiempaa The Real Testament -albumia. Kaiken kaikkiaan Definition of Realia myytiin Yhdysvalloissa yli 540 000 kappaletta. == Kappaleet == # Kappale Tuottaja(t) Vieraileva(t) artisti(t) Aika 1 I'm da Man Drumma Boy Trey Songz 3:49 2 Ol' Lady BC of Necronam/Nightrydas 3:35 3 Bushes Midnight Black 4:12 4 Worth Goin FED Fo Bryan Tyson 3:59 5 Dat Bitch DVS 3:33 6 Somebody (Loves You) Rodnae 4:38 7 Feel Like Fuckin' Bryan Tyson 4:15 8 Watch Dis Drumma Boy 3:29 9 Who Hotter Than Me Midnight Black 3:28 10 1 Day Bryan Tyson 3:51 11 Bust It Baby (Part 2) J. R. Rotem Ne-Yo 4:01 12 Shit Bag Bryan Tyson 3:34 13 Please Excuse My Hands DJ Frank E, Oligee The-Dream & Jamie Foxx 4:24 14 Rich Folk Pentagon Productions 4:03 15 #1 Fan DJ Nasty & LVM Keyshia Cole & J. Holiday 3:57 * Thug Section (Best Buy bonus track) Kane Beatz 4:50 * Die Together (Best Buy bonus track) Bryan Tyson 3:09 * Bust It Baby (Part 1) (Best Buy bonus track) DVS 3:14 == Arvostelut == * Metacritic: 59/100Metacritic: Reviews for Definition of Real by Plies * Allmusic: Allmusic review * Robert Christgau: D+Robert Christgau: Album review * HipHopDX: HipHopDX: Album review == Lähteet == Luokka:Pliesin albumit Luokka:Vuoden 2008 albumit